સુરત, 29 મેઃ સુરતમાં આવેલા કુંભારિયા રોડ સ્થિત આર્કિડ કોમ્પલેક્ષમાં ભીષણ આગ લાગી છે, જેના પગલે આસપાસના વિસ્તારોમાં અફરા-તફરી ફેલાઇ ગઇ છે અને આગ પર કાબૂ મેળવવા માટે ફાયર બ્રિગેડની 20 ગાડીઓ ઘટના સ્થળે મોકલવામાં આવી છે. જે કોમ્પલેક્ષમાં આગ લાગી છે એ કાપડનું માર્કેટ હોવાના કારણે ભાગે વિકરાળ સ્વરૂપ ધારણ કરી લીધું છે અને જોત જોતામાં 4 માળ આગની લેપટમાં આવી ગયા છે. જે પ્રકારે ભયાવહ આગ લાગી છે, તેને જોતા કાપડ બજારમાં ભારે નુક્સાન પહેંચશે તેવી ભીતિ પણ સેવવામાં આવી રહી છે. ફાયર બ્રિગેડ ઉપરાંત સુરત પાલિકા કમિશનર, મેયર, ડેપ્યુટી મેયર સહિતનો કાફલો આર્કિડ કોમ્પલેક્ષ પહોંચ્યો છે.